
1.1. [bookmark: _Toc64471452][bookmark: _Toc71206089][bookmark: _Toc103338439]POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA
Na temelju članaka 75.-80. Zakona o javnoj nabavi (NN broj 120/16 i 114/22), obavještavamo da sve osobe navedene u članku 76. st. 2. t. 1., ne obavljaju upravljačku djelatnost, niti su vlasnici poslovnih udjela, dionica odnosno drugih prava na temelju kojih sudjeluje u upravljanju odnosno kapitalu bilo kojeg gospodarskog subjekta s više od 0,5 %, pa prema tome nema gospodarskih subjekata s kojima Grad Sinj, kao javni naručitelj, ne smije sklapati ugovore o javnoj nabavi.
Osobe iz članka 76. st. 2. t. 2. u sukobu interesa su sa sljedećim gospodarskim subjektima:
1. Projekt jednako razvoj d.o.o., Gradišćanska 24, Zagreb, OIB: 09575099931
2. Alfa – Tom, obrt za savjetovanje i ostale usluge, Palinovečka 45, Zagreb, OIB: 76287910434
1.2. [bookmark: _Toc103338447]OPSEG I KOLIČINA PREDMETA NABAVE
Predviđena (okvirna) količina predmeta nabave određena je Troškovnikom.
Stvarno nabavljena količina predmeta nabave može biti veća ili manja od predviđene (okvirne) količine. Naručitelj se ne obvezuje na realizaciju navedenih količina u cijelosti. 
1.3. [bookmark: _Toc103338448]TEHNIČKA SPECIFIKACIJA PREDMETA NABAVE
Tehnička specifikacija predmeta nabave određena je Troškovnikom.
Troškovnikom je određena ukupnost tehničkih odredaba kojima se definiraju tražene karakteristike, vrste i detalji izvedbe radova koji su predmet nabave. 
Gospodarski subjekti su dužni detaljno proučiti troškovnik radova i ostalu dokumentaciju i upoznati se sa svim propisanim uvjetima i zahtjevima iz istih te sukladno tomu izraditi i dostaviti svoju ponudu za cjelokupan predmet nabave.
Radovi koji su predmet ovog postupka nabave potrebno je izvršiti u skladu sa zadanim uvjetima iz troškovnika i pravilima struke. Nadalje, predmetne radove treba izvesti sukladno ponudbenim troškovnicima, stručno i u skladu sa važećim propisima Republike Hrvatske koji reguliraju predmet nabave, drugim relevantnim važećim Zakonima i podzakonskim propisima, pravilima struke, tehničkim normativima i standardima koje važe za svaku vrstu radova. Odabrani ponuditelj jamči za pravilnu izvedbu i kakvoću izvedenih radova i kvalitetu upotrebljenih proizvoda i materijala. 
Odabrani ponuditelj u potpunosti odgovara za ispravnost izvedenih radova nužnih za realizaciju konačnog proizvoda, a sve do pune gotovosti i dokazane funkcionalnosti konačnog proizvoda.
1.4. KRITERIJI ZA OCJENU JEDNAKOVRIJEDNOSTI PREDMETA NABAVE
Proizvodi opisani u Troškovniku zadovoljavaju tehničke parametre i karakteristike proizvoda izvedbe radova planiranih Troškovnikom u pogledu zadovoljavanja minimalnih izvedbenih i funkcionalnih zahtjeva nužnih za realizaciju konačnog proizvoda, a sve do pune gotovosti i dokazane funkcionalnosti konačnog proizvoda sukladno zakonskim i tehničkim propisima koji reguliraju standard i kvalitetu ugrađenih proizvoda, materijala i opreme kod izvedbe radova za predmetnu vrstu radova.
Ponuđeni proizvod mora zadovoljiti tražene tehničke parametre i karakteristike proizvoda opisanih u Troškovniku ili imati bolje tehničke parametre i karakteristike od traženih minimalnih. Ukoliko ugradnja ponuđenog materijala, uređaja, sklopova, opreme ili proizvoda uvjetuje neke izmjene i prilagodbe, u tim i u ostalim radovima, podrazumijeva se da je taj rad uključen u ponuđenu cijenu.
1.5. [bookmark: _Toc103338449]TROŠKOVNIK
Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. 
Ponuditelj mora ispuniti jediničnim cijenama sve opisane stavke u Troškovniku.
Jedinične cijene svake stavke troškovnika i ukupna cijena moraju biti zaokružene na dvije decimale.
Ponuditelj treba popuniti priloženi nestandardizirani troškovnik (excel tablica) upisivanjem jediničnih i ukupnih cijena i drugih traženih podataka svih stavki navedenih u Troškovniku.
Opis stavke koji je dan u Troškovniku neće biti ograničavajući čimbenik obveze odabranog ponuditelja da izvrši sve poslove u skladu s Ugovorom, a koji su u potpunosti opisani i na drugom mjestu. 
Bez obzira na ograničenja koja mogu proisteći iz formulacije pojedinih stavki i/ili pojašnjenja iz ove točke Poziva, potrebno je da odabrani ponuditelj jasno razumije da se iznosi koje on unosi u Troškovnik odnose na kompletirane poslove u svakom pogledu za jedinicu mjere. 
Smatra se da odabrani ponuditelj ima u vidu sve zahtjeve i obveze, bilo to da su one navedene ili se podrazumijevaju, a koje su obuhvaćene bilo kojim dijelom Ugovora te da su navedene cijene za sve stavke u skladu s navedenim. Iznosi stoga moraju uključiti sve neočekivane i potencijalne troškove te rizike svih vrsta koji su mogući pri izvedbi, ugradnji, kompletiranju te održavanju sveukupnih radova u skladu s Ugovorom. 
Iznosi navedeni od strane Izvođača za sve stavke u Troškovniku moraju precizno odražavati troškove izvršenja poslova kako je to opisano u Ugovoru. Svi troškovi, provizije, profiti, režije i druge slične naknade (ukoliko nisu navedene kao zasebne stavke) koje nastaju kao rezultat provođenja Ugovora u cijelosti je potrebno uključiti u iznose navedene u Troškovniku. 
U slučaju nepotpunog opisa u Troškovniku, sve troškovničke stavke uključuju kompletan i ukupan rad, materijal, ostale radnje i postupke potrebne za potpuno dovršenje istih do potpune gotovosti i funkcionalnosti u skladu sa za to propisanom tehnologijom građenja i pravilima struke te su uključene u jedinične cijene stavki Troškovnika.
1.6. [bookmark: _Toc103338468]NAČIN ODREĐIVANJA CIJENE PONUDE, SADRŽAJ CIJENE I NEPROMJENJIVOST CIJENE
a) Ponuditelji dostavljaju ponude s cijenom u eurima. 
b) Cijena ponude piše se brojkama.
c) Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.
d) Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
e) U cijenu ponude bez poreza na dodanu vrijednost (PDV) moraju biti uračunati svi troškovi, uključujući posebne poreze, trošarine i carine, ako postoje, te popusti.
f) Ponuđene jedinične cijene bez poreza na dodanu vrijednost (PDV) neće se mijenjati zbog naknadno promijenjenih okolnosti po bilo kojoj osnovi, niti u slučaju da se nakon zaključenja Ugovora povećaju cijene elemenata na temelju kojih je ona određena. Naručitelj i Ponuditelj se odriču naknadno promijenjenih okolnosti, te izričito jamče da ugovorne jedinične cijene vrijede za cijelo vrijeme ispunjenja ugovornih obveza.
g) Ponuđena cijena pokriva sve troškove za rad, materijal, opremu (uređaje), rad strojeva, transport, pristojbe, poreze, plaće, režije, jamstva, osiguranja, ispitivanje i dokazivanje kvalitete ugrađene opreme (uređaja) i materijala sve prema pravilima struke, pripadajućim zakonima, pravilnicima i ostalim pozitivnim propisima, privremena prava prolaza koja su mu potrebna, uključivo i one za pristup na gradilište, korištenje zemljišta za organizaciju gradilišta, troškove organizacije gradilišta, troškove odvoza i zbrinjavanja otpada sa gradilišta na deponije, čišćenje okoline gradilišta u tijeku radova te nakon završetka radova, troškove, ograđivanje lokacije izvođenja radova, obvezu nadoknade svake štete koja nastane izvođenjem ugovorenih radova, kašnjenju u izvođenju, te uslijed neizvršavanja obveza iz ugovora te svi drugi spomenuti i nespomenuti izdaci Ugovaratelja potrebni za izvođenje i dovršetak radova.
1.7. [bookmark: _Toc103338470]VALUTA
Ponuditelj izražava cijenu ponude u eurima (EUR).
1.8. [bookmark: _Toc103338472]JEZIK I PISMO POSTUPKA I PONUDE
Naručitelj je cjelokupni Poziv izradio na hrvatskom jeziku i latiničnom pismu. Pozivom mogu biti korišteni neki stručni izrazi na engleskom jeziku, za koje Naručitelj nije naveo prijevod na hrvatski jezik jer navedeni izrazi imaju međunarodnu i višejezičnu primjenu te za iste nema adekvatan prijevod na hrvatski jezik.
Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. 
Ukoliko neki dijelovi ponude nisu na hrvatskom jeziku, ponuditelj je obvezan dostaviti prijevod na hrvatskom jeziku.
U cijelom tekstu ove Poziva riječi i pojmovni sklopovi koji imaju rodno značenje, odnose se jednako na muški i na ženski rod bez obzira jesu li korišteni u muškom ili ženskom rodu.
1.9. [bookmark: _Toc103338473]ROK VALJANOSTI PONUDE
Rok valjanosti ponude ne smije biti kraći od 60 dana od dana otvaranja ponuda. 
Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.
Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu.
2. [bookmark: _Toc58823121][bookmark: _Toc103338474]OSTALE ODREDBE
2.1. [bookmark: _Toc58823122][bookmark: _Toc103338475]ZAJEDNICA GOSPODARSKIH SUBJEKATA
Zajednica gospodarskih subjekata je privremeno udruženje više fizičkih ili pravnih osoba, uključujući podružnice ili javna tijela, koja na tržištu nudi pružanje usluga.
Ukoliko se dva ili više gospodarskih subjekata udruže radi podnošenja zajedničke ponude, u ponudi se obavezno navodi da se radi o ponudi zajednice gospodarskih subjekata.
Svaka komunikacija između Naručitelja i Zajednice gospodarskih subjekata odvijat će se putem člana zajednice gospodarskih subjekata koji je ovlašten za komunikaciju s Naručiteljem pa je istog potrebno navesti (naznačiti) u ponudbenom listu.
Također, potrebno je navesti (naznačiti) u ponudbenom listu koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice gospodarskih subjekata i kojem članu zajednice gospodarskih subjekata će taj dio ugovora plaćati.
Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.
2.2. [bookmark: _Toc58823123][bookmark: _Toc103338476]PODUGOVARANJE
Podugovaratelj je gospodarski subjekt koji za ugovaratelja pruža usluge koji su neposredno povezani s predmetom nabave. 
Gospodarski subjekt koji namjerava dati dio ugovora o javnoj nabavi u podugovor obvezan je u ponudi: 
1. navesti koji dio ugovora namjerava dati u podugovor (predmet ili količina, vrijednost ili postotni udio), 
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovratelja).
Ako Naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana. 
Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi. 
Podaci o djelu ugovora koje Gospodarski subjekt namjerava podugovoriti, ukoliko će drugi subjekti pružati usluge, ne služe formalnom zadovoljavanju uvjeta nadmetanja već moraju biti bazirani na realnim poslovnim udjelima obzirom na ponudu Gospodarskog subjekta i stvaran angažman tih subjekata na izvršenju dijela ugovora o javnoj nabavi.
Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.
Ugovaratelj može tijekom izvršenja ugovora o javnoj nabavi od Naručitelja zahtijevati: 
· promjenu podugovaratelja za onaj dio ugovora o javnoj nabavi koji je prethodno dao u podugovor, 
· uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne, 
· preuzimanje izvršenja dijela ugovora o javnoj nabavi koji je prethodno dao u podugovor.
Naručitelj neće odobriti zahtjev ugovaratelja:
· u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
· u slučaju preuzimanja izvršenja dijela ugovora o javnoj nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.
2.3. [bookmark: _Toc103338477]ROK, NAČIN I UVJETI PLAĆANJA
[bookmark: _Toc103338478]Avansno plaćanje
Naručitelj ne predviđa plaćanje predujma (avansa) te ne daje sredstva osiguranja plaćanja.
[bookmark: _Toc103338479]Izdavanje, ovjera i plaćanje računa
Valuta ponude je eur. Plaćanje će se vršiti u eur. Valutna klauzula je isključena.
Obračun i plaćanje izvršenih radova obavit će se na temelju ispostavljenog računa Izvršitelja na osnovu jediničnih cijena iz ponudbenog troškovnika i stvarno izvedenih radova u roku od 30 dana od zaprimanja računa.
U slučaju da je dio ugovora odabrani ponuditelj dao u podugovor i s obzirom da se radovi neposredno plaćaju podugovaratelju, odabrani ponuditelj mora svom računu obvezno priložiti račune svojih podugovaratelja koje je prethodno ovjerio te račun podugovaratelja.
Odabrani ponuditelj, članovi zajednice gospodarskih subjekata i podugovaratelji ne smiju bez suglasnosti Naručitelja, svoja potraživanja prema Naručitelju, po ugovoru o nabavi, prenositi na treće osobe.
Ako svi članovi zajednice gospodarskih subjekata zahtijevaju plaćanje preko jednog člana, tada taj član ispostavlja račun u ime zajednice gospodarskih subjekata s priloženom izjavom svih članova zajednice gospodarskih subjekta u kojoj izričito navode da su suglasni da se plaćanje vrši navedenom članu zajednice, za cijelo vrijeme trajanja ugovora.
2.4. [bookmark: _Toc103338480]VRSTA, SREDSTVO I UVJETI JAMSTVA
[bookmark: _Toc22205035][bookmark: _Toc34845371][bookmark: _Toc75509288][bookmark: _Toc103338481]Odredbe koje se odnose na jamstva
Novčani polog
Sukladno članku 214. stavak 4. ZJN, neovisno o sredstvu jamstva koje je Naručitelj odredio u niže navedenim podtočkama, gospodarski subjekt može uplatiti novčani polog u traženom iznosu visine jamstva (ovisno o vrsti jamstva) na račun Naručitelja IBAN: HR3623900011838900003. U slučaju uplate novčanog pologa gospodarski subjekt nema pravo zaračunavati zakonsku zateznu kamatu.
Pod svrhom plaćanja potrebno je navesti o kojem se jamstvu radi (ovisno o vrsti) te navesti evidencijski broj nabave. Prilikom plaćanja potrebno je navesti sljedeći model i poziv na broj: model: 68, poziv na broj 7706-OIB (navesti OIB/nacionalni identifikacijski broj uplatitelja). 
Ukoliko ponuditelj na ovaj način daje jamstvo za ozbiljnost ponude, polog mora biti evidentiran na računu Naručitelja najkasnije do isteka roka za dostavu ponuda. Dokaz o uplati novčanog pologa ponuditelj je dužan priložiti u ponudi. 
Zadužnica ili bjanko zadužnica
Gospodarski subjekt je obvezan sva jamstva dostaviti u obliku zadužnice ili bjanko zadužnice te niže navedene odredbe se odnose na sva jamstva. 
Zadužnica ili bjanko zadužnica mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilniku o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima.
Zakonska zatezna kamata teče za zadužnicu od dana dospijeća određenog od strane vjerovnika prilikom podnošenja zadužnice na naplatu do namirenja.
Zakonska zatezna kamata teče za bjanko zadužnicu od dana izdavanja zadužnice do dana isplate.
Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.   
Dopušteno je da Zajednica gospodarskih subjekata dostavi jamstvo (za ozbiljnost ponude/za uredno ispunjenje ugovora/za otklanjanje nedostataka u jamstvenom roku) izdano od bilo kojeg člana Zajednice gospodarskih subjekata u cijelosti ili parcijalno koje se sastoji od više zadužnica ili bjanko zadužnica, koje daju članovi Zajednice gospodarskih subjekata, a koje u ukupnom zbroju predstavljaju traženu visinu jamstva (za ozbiljnost ponude/za uredno ispunjenje ugovora/za otklanjanje nedostataka u jamstvenom roku). 
[bookmark: _Toc22205036][bookmark: _Toc34845372][bookmark: _Toc75509289][bookmark: _Toc103338482]Jamstvo za ozbiljnost ponude
Gospodarski subjekt je obvezan u ponudi dostaviti jamstvo za ozbiljnost ponude u obliku
zadužnice ili bjanko zadužnica, sukladno napomenama iz podtočke „Odredbe koje se odnose na sva jamstva“ ove točke Dokumentacije o nabavi u iznosu od 1.400,00 EUR s rokom valjanosti najmanje sukladno roku valjanosti ponude, a gospodarski subjekt može dostaviti jamstvo koje je duže od roka valjanosti ponude.
Jamstvo za ozbiljnost ponude  u obliku zadužnice ili bjanko zadužnice, ponuditelj dostavlja u zatvorenoj omotnici na kojoj je obvezan naznačiti na koji postupak nabave i na koju ponudu se odvojeni dokumenti odnose te takva omotnica sadrži sve podatke s dodatkom „dio/dijelovi ponude koji se dostavlja/ju odvojeno“. 
Zatvorenu omotnicu s dijelom/dijelovima ponude ponuditelj predaje neposredno ili poštanskom pošiljkom na adresu Naručitelja - Grad Sinj, Dragašev prolaz 24, 21230 Sinj, Republika Hrvatska  na kojoj mora biti naznačeno:
Na prednjoj strani omotnice mora biti naznačeno: 
	Grad Sinj
Dragašev prolaz 24, 21230 Sinj, Republika Hrvatska
Radovi uređenja i opremanja Dječjeg vrtića Bili cvitak – vanjsko igralište za jasličke skupine
Evidencijski broj nabave: 20/2026
Dio/dijelovi ponude koji se dostavljaju odvojeno
«NE OTVARAJ».


Na poleđini ili u gornjem lijevom kutu omotnice ponude mora biti naznačeno:
	Naziv i adresa ponuditelja 



Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. Zakona o javnoj nabavi, neprihvaćanja ispravka računske greške, odbijanja potpisivanja ugovora o javnoj nabavi, nedostavljanja jamstva za uredno ispunjenje ugovora o javnoj nabavi.
Rok valjanosti jamstva za ozbiljnost ponude mora biti najmanje do isteka roka valjanosti ponude.
Ukoliko se, iz bilo kojeg razloga, pomiče rok za dostavu ponuda potrebno je sukladno tome uskladiti i važenje jamstva za ozbiljnost ponude, jer rok valjanosti jamstva za ozbiljnost ponude ne smije biti kraći od roka valjanosti ponude.
Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od 5 dana.
Naručitelj će vratiti ponuditeljima jamstvo za ozbiljnost ponude u roku od 10 dana od dana potpisivanja ugovora o javnoj nabavi, odnosno nakon dostave jamstva za uredno izvršenje ugovora o javnoj nabavi, a presliku jamstva će pohraniti.
[bookmark: _Toc22205037][bookmark: _Toc34845373][bookmark: _Toc75509290][bookmark: _Toc103338483]Jamstvo za uredno ispunjenje ugovora 
[bookmark: OLE_LINK10]Odabrani ponuditelj je obvezan dostaviti Naručitelju do dana uvođenja u posao, a prije isteka jamstva za ozbiljnost ponude, dostaviti jamstvo za uredno ispunjenje ugovora na iznos od 10% ugovorne cijene bez poreza na dodanu vrijednost (PDV) u obliku zadužnice ili bjanko zadužnice ili uplatiti novčani polog sukladno napomenama iz podtočke „Odredbe koje se odnose na sva jamstva“ ove točke Poziva. 
U slučaju nedostavljanja jamstva, u zadanom roku, Naručitelj ima pravo raskinuti ugovor i naplatiti jamstvo za ozbiljnost ponude. 
Neiskorišteno jamstvo će biti vraćeno odabranom ponuditelju po izvršenim obvezama iz ugovora, odnosno po isteku njegova važenja.
2.4.1. [bookmark: _Toc22205038][bookmark: _Toc34845374][bookmark: _Toc37969990][bookmark: _Toc64895491][bookmark: _Toc103338484]Jamstvo za otklanjanje nedostataka u jamstvenom roku
Odabrani ponuditelj je obvezan Naručitelju najkasnije u roku od 7 od dana potpisa Zapisnika o primopredaji, dostaviti jamstvo za otklanjanje nedostataka u jamstvenom roku u iznosu 10% (deset posto) vrijednosti ukupno izvedenih radova bez poreza na dodanu vrijednost (PDV) u obliku zadužnice ili bjanko zadužnice ili uplatiti novčani polog sukladno napomenama iz podtočke „Odredbe koje se odnose na sva jamstva“ ove točke Poziva.
Odabrani ponuditelj jamči da su izvedeni radovi u vrijeme primopredaje u skladu s Ugovorom, propisima i pravilima struke te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu Ugovorom.  
Jamstveni rok za izvedene radove je minimalno dvije (2) godine.
Jamstveni rokovi počinju teći od datuma Zapisnika o primopredaji.
Neiskorišteno jamstvo će biti vraćeno odabranom ponuditelju po isteku jamstvenog roka.
[bookmark: _Toc103338485][bookmark: _Toc75509292]Jamstveni rok i odgovornost za nedostatke 
1. Jamstveni rok za izvedene radove iznosi minimalno 2 godine od datuma Zapisnika o primopredaji.
2. Jamstveni rok ima značenje garantnog roka za radove. Jamstveni rok označava vremensko razdoblje u kojem Ugovaratelj (izvođač) garantira kvalitetu izvedenih radova. 
3. Ukoliko se unutar jamstvenog roka pojave nedostaci, Naručitelj ima pravo na besplatno uklanjanje nedostataka i oštećenja od strane odabranog ponuditelja (popravak).
4. Ukoliko Naručitelj zahtjeva popravak u jamstvenom roku, odabrani ponuditelj mora početi sa uklanjanjem nedostataka na građevini u roku 8 dana od obavijesti i ukloniti nedostatke u tehnički najkraće izvedivom (razumnom) roku određenom od strane Naručitelja.
5. Ukoliko se odabrani ponuditelj ne odazove na otklanjanje nedostataka, popravak ne uspije, ili ukoliko nedostaci nisu uklonjeni iz neopravdanog razloga u zadanom roku, Naručitelj ima pravo po svom izboru ustupiti izvođenje popravaka trećoj osobi na teret i odgovornost odabranog ponuditelja te se naplatiti iz jamstva za otklanjanje nedostataka u jamstvenom roku ili na Naručitelju drugi prihvatljiv način. 
6. Uklanjanje eventualnih nedostataka, dogovori vezani uz termine i način uklanjanja nedostataka vršit će se sukladno dogovoru između Naručitelja i odabranog ponuditelja.
2.5. [bookmark: _Toc103338488]ODLUKA O ODABIRU ILI PONIŠTENJU
Naručitelj će, po isteku roka za dostavu ponuda, donijeti Odluku o odabiru.
Za odabir je dovoljna jedna valjana ponuda. 
Ako su dvije ili više valjanih ponuda jednako rangirane prema kriteriju za odabir ponude, javni Naručitelj će odabrati ponudu koja je zaprimljena ranije.
2.6. [bookmark: _Toc103338489]ZAVRŠETAK POSTUPKA JAVNE NABAVE
Postupak nabave završava donošenjem odluke o odabiru ili poništenju.
2.7. URADCI/DOKUMENTI KOJI ĆE SE NAKON ZAVRŠETKA POSTUPKA JEDNOSTAVNE NABAVE VRATITI PONUDITELJIMA 
Jamstvo za ozbiljnost ponude biti će vraćeno ponuditeljima po završetku postupka jednostavne nabave. Ponuda i dokumenti priloženi uz ponudu ne vraćaju se ponuditeljima. 
2.8. [bookmark: _Toc103338490]TROŠAK PONUDE I PREUZIMANJE POZIVA
Trošak pripreme i podnošenja ponude u cijelosti snosi ponuditelj. 
2.9. [bookmark: _Toc494983693][bookmark: _Toc25558593][bookmark: _Toc103338491]POSEBNI UVJETI NARUČITELJA
Svi radovi koji su predmet ovoga postupka javne nabave trebaju se izvoditi sukladno Zakonu o gradnji, Zakonu o poslovima i djelatnostima prostornog uređenja i gradnje, Zakonu o komori arhitekata i komorama inženjera u graditeljstvu i prostornom uređenju, Zakonu o zaštiti i očuvanju kulturnih dobara, pravilnicima, hrvatskim i stranim normama i tehničkim propisima, pravilima struke i ostalim zakonima i propisima koji se odnose na predmet ovoga postupka nabave.
Predmetni radovi se trebaju izvoditi proizvodima i materijalima sukladno Zakonu o tehničkim zahtjevima za proizvode i ocjenjivanje sukladnosti, Pravilniku o ocjenjivanju sukladnosti, ispravama o sukladnosti i označavanju građevnih proizvoda, Zakonu o građevnim proizvodima, Tehničkom propisu o građevnim proizvodima  i Zakonu o zaštiti okoliša, za što treba predočiti odgovarajuće dokaze.
Ukoliko se pojedini materijal pribavlja iskorištavanjem rudnog blaga Republike Hrvatske ponuditelj/izvođač treba poštivati sve pozitivno-pravne propise, a posebno Zakon o rudarstvu.
Gospodarski subjekt se mora, tijekom izvršenja ugovora pridržavati primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili međunarodnog prava okoliša, socijalnog i radnog prava iz Priloga XI. ZJN 2016.
Gospodarski subjekti se moraju pridržavati važećih zakona i propisa koji reguliraju rad i boravak stranaca u Republici Hrvatskoj.
2.10. [bookmark: _Toc25558594][bookmark: _Toc103338492]KONTROLA I PRAĆENJE IZVRŠENJA UGOVORA O NABAVI
Ugovor o javnoj nabavi sklopiti će se u pisanom obliku u roku od 7 dana od dana donošenja  odluke o odabiru. Ugovor mora biti u skladu s uvjetima određenima u Pozivu i odabranom ponudom. Sukladno članku 313. Zakona o javnoj nabavi, naručitelj je obvezan kontrolirati je li izvršenje ugovora o nabavi u skladu s uvjetima određenima u Pozivu i odabranom ponudom, te će se u tu svrhu imenovati osobe zadužene za kontrolu i praćenje izvršenja ugovora o javnoj nabavi od strane naručitelja i od strane odabranog ponuditelja. 
2.11. [bookmark: _Toc103338493]RASKID UGOVORA
Naručitelj obvezan je raskinuti ugovor o javnoj nabavi tijekom njegova trajanja ako: 
· je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi, 
· je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. Zakona o javnoj nabavi, 
· se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije, 
· se ugovor nije trebao dodijeliti ugovaratelju zbog ozbiljne povrede odredaba Zakona o javnoj nabavi, a koja je utvrđena pravomoćnom presudom nadležnog upravnog suda.
2.12. [bookmark: _Toc530066082][bookmark: _Toc103338494]NAVOD U PRIMJENI TRGOVAČKIH OBIČAJA (UZANCI)
Na Ugovor o nabavi radova ne primjenjuju se odredbe Posebnih uzanci o građenju.
2.13. [bookmark: _Toc103338495]NORME OSIGURANJA KVALITETE ILI NORME UPRAVLJANJA OKOLIŠEM
Nije primjenjivo.

